kardosdrur/scandi-wiki huggingface dataset:
Michael Bella

Michael Bella (født 29. september 1945 i Duisburg, Tyskland) er en tidligere tysk fodboldspiller, der tilbragte hele sin aktive karriere, fra 1964 til 1978, som forsvarsspiller hos MSV Duisburg. Han nåede at spille 405 kampe og score 13 mål for klubben.

Landshold 
Bella nåede at spille fire kampe for Vesttysklands landshold. Han var en del af den tyske trup der blev europamestre ved EM i 1972, men kom dog ikke på banen i turneringen.

Titler 

EM
 1972 med Vesttyskland

Eksterne henvisninger 
 Fussballdaten.de spillerinfo

Fodboldspillere fra Tyskland
Fodboldspillere fra MSV Duisburg
Personer fra Duisburg
Erwin Kremers

Erwin Kremers (født 24. marts 1949 i Frankfurt, Tyskland) er en tidligere tysk fodboldspiller, der som angriber på det vesttyske landshold var med til at vinde guld ved EM i 1974 på hjemmebane. Han var på klubplan tilknyttet Borussia Mönchengladbach, Kickers Offenbach og Schalke 04. 

Kremers er tvillingebror til en anden tidligere tysk landsholdsspiller, Helmut Kremers, som han også spillede i klub sammen med hele sin karriere.

Eksterne henvisninger 

 Fussballdaten.de spillerinfo 

Fodboldspillere fra Tyskland
Deltagere ved det europæiske mesterskab i fodbold 1972
Fodboldspillere fra Borussia Mönchengladbach
Fodboldspillere fra Kickers Offenbach
Fodboldspillere fra FC Schalke 04
Personer fra Frankfurt am Main
Hannes Löhr

Johannes "Hannes" Löhr (født 5. juli 1942 i Eitorf, Tyskland, død 29. februar 2016) var en tysk fodboldspiller, der som angriber på det vesttyske landshold var med til at vinde guld ved EM i 1972. Han spillede på klubplan 15 år for FC Köln.

Efter sit karrierestop var Löhr træner for først FC Köln, og efterfølgende i hele 17 år for det tyske U-21-landshold.

Eksterne henvisninger 
 Fussballdaten.de spillerinfo

Fodboldspillere fra Tyskland
Deltagere ved verdensmesterskabet i fodbold 1970
Deltagere ved det europæiske mesterskab i fodbold 1972
Fodboldspillere fra 1. FC Köln
Personer fra Nordrhein-Westfalen
European University Association

European University Association (EUA) er en europæisk sammenslutning af universiteter fra 47 lande. I alt har organisationen over 850 medlemmer. 

EUA arbejder for at harmonisere de videregående uddannelser samt forskning i Europa, bl.a. gennem Bolognaprocessen. Organisationen fungerer samtidig som forum for samarbejde og erfaringsudvikling. 

Organisationen blev dannet i Salamanca i 2001 gennem en fusion af Association of European Universities og European Union Rectors' Conference. EUA har til huse i Bruxelles.

Danske medlemmer af EUA 
Organisationen Danske Universiteter er kollektivt medlem af EUA. Derudover er følgende institutioner individuelle medlemmer:
 Copenhagen Business School
 Danmarks Tekniske Universitet
 Københavns Universitet
 Roskilde Universitet 
 Syddansk Universitet 
 Aalborg Universitet 
 Aarhus Universitet

Etableret i 2001
Organisationer i Europa
Universiteter
Asher Roth

Asher Roth (11. august 1985) er amerikansk rapper, der udgav sangen i love college i 2008.

Eksterne henvisninger 
 
 

Rappere fra USA
Bähncke

Bähncke har flere betydninger:

 Bähncke (virksomhed) – en dansk fødevarevirksomhed
 W. Bähncke & Co. – et tidligere dansk forsikringsselskab
 Alfred Bähncke (1862-1926) – dansk erhvervsmand
 Emil Bähncke (1860-1931) – dansk erhvervsmand
 Wilhelm Bähncke (1832-1907) – dansk erhvervsmand
W. Bähncke & Co.

W. Bähncke & Co. var et dansk assurancefirma, oprettet 20. november 1857 af Wilhelm Bähncke (1832-1907). Firmaet blev senere ejet af Forsikrings-Aktieselskabet Absalon og havde hjemme i Absalons Gård, Rådhuspladsen 45 i København.

Se også 
 Bähncke (virksomhed)

Kilder 
 Danmarks ældste forretninger 1100-1911, Kraks Forlag 1950
Skadesforsikringsselskaber i Danmark
Etableret i 1857
Tidligere virksomheder i København
Khang Khek Ieu

Khang Khek Ieu (født 17. november 1942 i Choyaot nær Kompong Chen, i Kompong Thom-provinsen, død 2. september 2020), også kendt som Kaing Guek Eav og under dæknavnet "Duch", var en af lederne for kommunistpartiet De Røde Khmerers regime i Demokratisk Kampuchea (nuværende Cambodja) fra 1975 til 1979. Han er mest kendt for at have været kommandant for koncentrationslejren og torturcentret Tuol Sleng i Phnom Penh. 

31. juli 2007 blev han tiltalt for forbrydelser mod menneskeheden ved Røde Khmer-tribunalet, og 25. juli 2010 blev han idømt 35 års fængsel for forbrydelser mod menneskeheden, drab, tortur, voldtægt og umenneskelige handlinger.

Referencer

Eksterne henvisninger 

Politikere fra Cambodja
Mordere
Absalon (virksomhed)

Forsikrings-Aktieselskabet Absalon var et dansk forsikringsselskab, stiftet 8. april 1905 under navnet A/S Glasforsikringsselskabet Absalon; i 1909, med vedtægter af 22. december, stiftedes selskabet med det daværende navn.

Selskabets formål var at tegne forsikringer i alle forsikringsbrancher undtagen livsforsikring.
Aktiekapitalen, der oprindelig i 1905 var på kr. 100.000, udvidedes i 1909 til % mio. kr. og senere til 2 mio. kr., fuldt indbetalt. Selskabets første direktør var kancelliråd Carl Petersen. Bestyrelsen bestod i 1950 af direktør Valdemar Hansen, der var formand, direktør N.L. Sjørman, der var næstformand, overretssagfører J.H. Berner, fabrikant, konsul Frederik Obel, Aalborg, grosserer Holger Nicolaisen, Maribo og direktør I. Witzke; af disse dannede ovennævnte Valdemar Hansen og N. L. Sjørman et forretningsudvalg med Valdemar Hansen som formand.

 Direktion i 1950: Henrik Laursen.
 Underdirektører i 1940: L. Bentzen-Bilkvist og Ch. Klem.

I 1965 overtog Absalon Provincia A/S, men i 1972 blev Absalon fusioneret med Scandinavia A/S.

Virksomheden havde et pompøst hovedsæde på Rådhuspladsen 45 i København, der oprindeligt var opført 1901-02 som Hotel Bristol ved arkitekt Vilhelm Fischer. Der står stadig Absalons Gaard over porten.

Kilder 
 Danmarks ældste forretninger 1100-1911, Kraks Forlag 1950
 Hvor blev selskaberne af? 

Skadesforsikringsselskaber i Danmark
Etableret i 1905
Tidligere virksomheder i København
Ophørt i 1972
Valdemar Hansen

Valdemar Hansen kan henvise til flere personer:

 Valdemar Hansen (læge) (1854-1930) – dansk amtslæge
 Valdemar Hansen (1856-1932) (1856-1932) – dansk konsul og direktør
 Valdemar Hansen (1865-1943) (1865-1943) – dansk vicekonsul
 Valdemar Hansen (sagfører) (1866-1938) – dansk sagfører og vicekonsul
 Valdemar Hansen (artist) (1869-1930) – dansk skuespiller og komponist
 Valdemar Hansen (1870-1951) (1870-1951) – dansk direktør
 Valdemar Hansen (bibliotekar) (1881-1967) – dansk bibliotekar
 Valdemar Hansen (dommer) (1885-1977) – dansk dommer
 Valdemar Hansen (borgmester) (1886-1972) – dansk borgmester
 Valdemar Hansen (ingeniør) (1902-1987) – dansk civilingeniør og direktør
 Valdemar Hansen (1910-1963) (1910-1963) – dansk direktør
 Valdemar Hansen (fodboldspiller) (1946-) – tidligere landsholdsspiller i fodbold (målmand).

Se også:
 Valdemar Fabricius Hansen (1866-1953) – dansk stadsgartner i Københavns Kommune
 Valdemar Hansen Hammer (1866-1943) – dansk arkitekt
Liaoyuan

Liaoyuan (forenklet kinesisk: 辽源; traditionel kinesisk: 遼源; pinyin: Liáoyuán; Wade-Giles: Liáo-yüán) er en  by på præfekturniveau i provinsen Jilin i det nordlige Kina. Præfekturet har et areal på 5.125 km2 heraf 429 km2 i byområdet, og en befolkning på 1.230.000 mennesker (2007).

Administrative enheder 
Bypræfekturet Liaoyuan har jurisdiktion over to distrikter (区 qū) og to amter (县 xiàn).

Trafik
Kinas rigsvej 303 løber fra Ji'an i Jilin til Xilinhot i Indre Mongoliet.

Bypræfekturer i Jilin
Københavns Smergelfabrik

Københavns Smergelfabrik A/S var en fabrik i København, der producerede smergel. Den var grundlagt 4. maj 1890 af Oscar Weitemeyer og blev 1944 omdannet til et aktieselskab. Fabrikken lå Viborggade 70 på Østerbro, hvor der nu er TAMU-center. Fabriksbygningerne var oprindeligt opført for J. Kornbecks Asfaltfabrik, grundlagt 1865.

Selskabet drev tillige virksomhed under navnet J.E. Møller's Enke & Co. A/S. Dette firma var grundlagt 10. november 1810 af Johan Erich Møller (f. ca. 1782, d. 1825) og blev i 1917 sammensluttet med Københavns Smergelfabrik.

I 1975 flyttedes produktion til nybyggede faciliteter i Maribo på Lolland.

Virksomheden blev i 1985 overtaget af Flügger A/S, og i den forbindelse ændredes navnet til Dragon A/S

Direktion i 1950: fabrikant E.J. Hvidt (f. 1886) og underdirektør A. Lindahl (f. 1907).

Kilder 
 Danmarks ældste forretninger 1100-1911, Kraks Forlag 1950

Smergelfabrik
Østerbro
Danske virksomheder etableret i 1890
Tidligere fremstillingsvirksomheder i Danmark
Smergelfabrik
Ophørt i 1985
Aksel Thorsager

Kaj Aksel Thorsager (født 13. august 1933, død 9. juli 2020) var en dansk atlet og politiassistent. Han var medlem af Københavns IF (1953-1954) Aakirkeby Idrætsforening (1957) og derefter i Politiets Idrætsforening og senere i Attila/NA80 Nykøbing Falster (1968), hvor han også var formand.

Aksel Thorsager var 1950'ernes og 1960'ernes store danske kuglestøder. Han vandt fem danske mesterskaber i kuglestød og deltog i EM både 1958 og 1962. Ni gange forbedrede han i løbet af fem år den danske rekord med over 2,5 meter: En af forbedringerne var kun på 1 cm, men andre var betydeligt længere: den første i 1957 var fra 14,66 til 15, 37, og året efter øgede han fra 16,03 til 16,69 på et stød. Han satte i 1962 sin sidste danske rekord med 17,17, som også blev karrierens længste.

Den bornholmske rekord for seniorer er sat i 1957 af Axel Thorsager med 15,45 meter.

Aksel Thorsager var søn af den tidligere sognepræst i Aaker Sogn-Aakirkeby Harald Koefoed Thorsager og Johanne Ilsøe.

Internationale mesterskaber 
 1958 EM Kuglestød 15.plads 15,88
 1962 EM Kuglestød 16,22

Danske mesterskaber 
  1957 Kuglestød 15,45
  1958 Kuglestød 15,41
  1959 Diskoskast 44,73
  1959 Kuglestød 16,50
  1961 Kuglestød 15,69
  1962 Kuglestød 17,14

Danske rekorder 
 Kuglestød: 15,37 1957
 Kuglestød: 15,45 1957
 Kuglestød: 15,67 1958
 Kuglestød: 15,88 1958
 Kuglestød: 16,03 1958
 Kuglestød: 16,69 1958
 Kuglestød: 16,93 1959
 Kuglestød: 16,94 1961
 Kuglestød: 17,17 1962

Kildeangivelser

Eksterne henvisninger 
 DAF i tal – Aksel Thorsager 

Atleter fra Københavns IF
Atleter fra Aakirkeby IF
Atleter fra Politiets Idrætsforening
Atleter fra Attila Nykøbing Falster
Atleter fra NA80 Nykøbing Falster
Politifolk fra Danmark
Personer fra Bornholm
Kuglestødere fra Danmark
Erik Jacobsen (atlet)

Erik Jacobsen f 1919 er tidligere en dansk atlet. Han var medlem af Københavns IF. Han satte 23. juli 1941 dansk rekord på 1500 meter med tiden 3,57,2.

Danske mesterskaber 
  1946 3000 meter forhindring 10,24,0
  1941 1500 meter 4,02,8

Personlige rekorder 
 1000 meter: 2,41,3, 1945
 1500 meter: 3,57,2 1941 DR
 5000 meter: 15,48,0 1945
 10000 meter: 33,01,0 1945

Eksterne henvisninger 
 DAF i tal – Erik Jacobsen
 KIFs ranglister 

Forhindringsløbere fra Danmark
Atleter fra Københavns IF
Mellemdistanceløbere fra Danmark
Juli (band)

Juli er en musikgruppe fra Gießen i Tyskland.

Historie 
I 1990'erne begyndte Simon Triebel, Jonas Pfetzing og Dedi Herde at spille engelsksproget musik under navnet Sunnyglade. Deres første sangerinde var Miriam Adameit, trommeslager var Martin Möller. Disse fem musikere udgav albumet, Pictures Of My Mind, i 1998. I senere år kom Eva Briegel og Marcel Römer som nye medlemmere.

Efter en ophold i Berlin afgjorde bandet i 2001 at opgive Sunnyglade med alle deres engelsksprogede sange og de begyndte at skrive musik på tysk. De kaldte sig Juli efter en sang af det berlinske band Tex. I 2003 fik de deres pladekontrakt med Universal Music og udgav deres debutalbum Es ist Juli.

Albummet og debutsinglen Perfekte Welle, som begge udkom i sommeren 2004, var en stor succes i Tyskland, Østrig og Schweiz. Sammen med Wir sind Helden og Silbermond, Juli var en af flere tysksprogede pop- og rockgrupper som fik deres gennembrud i disse år. I juli 2005 spillede de til Live 8 i Berlin. Efter fem singler og mange koncerter gik de tilbage til studiet for at optage deres andet album. 

Også det nye album Ein neuer Tag, som udkom i oktober 2006, blev meget succesrigt. I 2007 spillede bandet bl.a. til Live Earth i Hamborg, offentliggjorde en single med den amerikanske band Dashboard Confessional og producerede deres første livealbum og DVD. Efter en sidste turnée i november 2007 fik de en lang pause med kun få offentlige optrædne i mere end to år. I juli 2010 blev det bekendtgjort at deres tredje album In Love skal udkomme i efteråret.

Diskografi

Album/DVD 
 2004: Es ist Juli
 2006: Ein neuer Tag
 2007: Ein neuer Tag – live (album)
 2007: Ein neuer Tag – live (DVD)
 2010: In Love
 2014: Insel

Singler 
 2004: Perfekte Welle
 2004: Geile Zeit
 2005: Regen und Meer
 2005: Warum
 2005: November
 2006: Dieses Leben
 2006: Wir beide
 2007: Zerrissen
 2007: Stolen (Dashboard Confessional feat. Juli)
 2007: Ein neuer Tag
 2008: Dieses Leben (Rhythms del Mundo feat. Juli)
 2010: Elektrisches Gefühl
 2011: Immer wenn es dunkel wird
 2011: Süchtig
 2011: Du lügst so schön (kun download)
 2014: Insel (kun download)

Eksterne henvisninger 
 Officiel hjemmeside
 Officiel fanportal
 JuliWiki

Musikgrupper fra Tyskland
Jorge Eliécer Gaitán

Jorge Eliécer Gaitán (født 23. januar 1903 i Cucunubá, Cundinamarca, Colombia, død 9. april 1948 i Bogotá) var en colombiansk politiker, som blandt andet var undervisningsminister (1948), arbejdsminister (1943-1944) og borgmester i Bogotá (1936). 

Han var leder af Colombianske Venstre, og deres præsidentkandidat ved valget i 1948 med løfter om omfattende reformer, men under præsidentvalgkampen blev han myrdet af Juan Roa af Sierra, som igen blev dræbt af en vred folkemængde. 

Dette markerede begyndelsen på et årti med borgerkrig, som i den colombianske historie kaldes la Violencia.

Referencer

Eksterne henvisninger 
 Jorge Eliécer Gaitán

Politikere fra Colombia
Mikro- og makrohistorie

Mikro- og makrohistorie er et modsætningspar der opstod i 1960'erne,
indenfor historieskrivning . Foranledningen var en større interesse for
beskrivelsen af små begivenheder, og til en vis del var denne interesse
også en kritik af den store historieskrivning, om verdenshistorien
eller civilisationens udvikling, og den karakter af teleologi som den
store historieskrivning – makrohistorien – drog med. Det er på den måde mikrohistorien, der aktivt
udvikles, og søges beskrevet. Der er ikke nogen eksakt afgrænsing mellem
mikro- og makrohistorie.

Mikrohistorie 

Mikrohistoriens fokus er en nøje analyse af et meget
afgrænset historisk forskningsfelt (f.eks. en by eller et
herred).
Et godt eksempel på en mikrohistorisk undersøgelse er Hans Henrik Appels doktordisputats Tinget, magten og æren – studier i sociale processer og magtrelationer i et jysk bondesamfund i 1600-tallet fra
1999, hvor retsforhold i Skast Herred danner udgangspunktet for en
analyse af domstolene i 1600-tallet.

Teoretisk antages det undersøgte felt at afspejle mere generelle
tendenser i det omkringliggende samfund, og det er derfor muligt at
indsamle og selektere den nødvendige datamængde.
En kritik af mikrohistorien kan eksempelvis formuleres på den måde at den
ud fra iagttagelser i et afgrænset historisk forskningsfelt, finder
generelle tendenser i samfundet, hvilket metodologisk set er
ekstrapolation.
En anden kritik er at mikrohistorien principielt set er inventorisk, og
at slutresultatet af mikrohistorierne er et uoverskueligt, og derfor
værdiløst register, det vil sige, at mikrohistorien forvandler
historieskrivningen til fortsættet om at skrive alle menneskers historie.

Se også 
Lokalhistorie
Biografi

Noter

Litteratur

Eksterne link 
 MICROHISTORY NETWORK 

Historie
Videnskab
Humaniora
Jørgen Ulrich

Jørgen Ulrich (21. august 1935 i Hellerup – 22. juli 2010 i Grækenland) var en dansk jurist, underdirektør og tennisspiller.

Fhv. direktør, cand.jur. Jørgen Ulrich, var i den bredere danske offentlighed bedst kendt for sin store indsats i tennisverdenen, både som spiller og leder. 

Som tennisspiller opnåede han 38 danske mesterskaber i single og double, og han var i en lang årrække fast mand på tennislandsholdet. Tre gange (1959, 60 og 64) spillede han sig frem til ottendedelsfinaler, dvs. blandt de 16 bedste i Wimbledon, hvor han sammen med Jan Leschly også nåede kvartfinale i double 1966. Ulrichs mest bemærkelsesværdige sejr i en enkelt kamp i Wimbledon kom i 1964, da han nedkæmpede Charlie Pasarell, USA, med 7-9, 9-11, 6-4, 9-7, 8-6 i en af turneringens længste kampe nogensinde. Opnåede desuden flotte placeringer i adskillige andre internationale turneringer.

Ligesom sin far, Einer Ulrich, og sin ældre bror, Torben Ulrich, var Jørgen Ulrich en fremragende spiller, der udover sine mange danske seniortitler var en bærende kraft på landsholdet og Davis Cup fra 1953 til 1972. 

Jørgen Ulrich udgør sammen med Einer og Torben den familie, som tilsammen har deltaget i flest Davis Cup matcher i historien – 232 kampe.

Jørgen Ulrich deltog i Wimbledon 17 gange mellem 1952 og '72, og flere gange nåede han i single ottendedelsfinaler. I double var han kvartfinalist med Jan Leschly. En aggressiv og netsøgende spillestil bragte ham o gså frem blandt de fem bedste i verden indendørs på datidens hurtige underlag. Af andre meritter kan nævnes:

 Vinder af German Open Indoor Championships i single 1957 og -71.
 Vinder af French Open Indoor Championships i single 1960 og -61. 
 Fem gange vinder af Scandinavian Indoor Championsships + Doubler (Kurt Nielsen, Jan Leschly).
 Vinder af German Open Hamburg Championships i double (Fred Stolle).
 Vinder af European Doubles Championships (Leschly).
 Vundet Kings Cup for landshold 6 gange

Den store erfaring blev givet videre på lederplan både i barndomsklubben Hellerup Idræts Klub og i Dansk Tennis Forbund, hvor Jørgen Ulrich deltog i flere udvalg og var kaptajn for det danske kvindelandshold i adskillige år. I HIK har Jørgen Ulrich været tennisformand, holdleder og holdkaptajn for HIK's 1. hold i tennis i en årrække.

I arbejdslivet var Jørgen Ulrich jurist, og indtil 1970 arbejdede han i Eksportkreditrådet. Derefter blev det til flere ledende stillinger i PFA Pension, hvor han i en årrække var leder af den juridiske afdeling. Som 62-årig afsluttede han karrieren i en underdirektørstilling. 

Som bror til Torben Ulrich er han onkel til Lars Ulrich, trommeslager i Metallica.

Jørgen Ulrich var 1959-2010 gift med Bodil, født Sandnes-Hagen i Norge, hvor hun havde spillet på juniorlandsholdet. Hun blev i Danmark en afholdt skolelærer (omtalt i Søren Ulrik Thomsens essaysamling 'Store Kongensgade 23' fra 2021). Ulrich døde 22. juli 2010 under en ferie i Grækenland.

Eksterne henvisninger' fra 2021       
 

Jurister fra Danmark
Tennisspillere fra Danmark
Idrætsledere fra Danmark
Personer fra Hellerup
Tennisspillere fra HIK Tennis
Gene Simmons

Gene Simmons (født Chaim Witz, 25 august 1949), er en israelsk-amerikansk bassist, vokalist, skuespiller og vært. Han er bedst kendt som bassist og vokalist i rock-bandet, KISS. Han er meget kendt for sin yderst udsædvanligt lange tunge, som han tit rækker ud under live shows. Han bor i Beverly Hills, Californien sammen med sin kone den tidligere Playboy Playmate Shannon Tweed. Han har en søn, Nick Simmons (født 22. januar, 1989) og datter, Sophie Simmons (født 7. juli, 1992).

Eksterne henvisninger 

 
 

Bassister fra Ungarn
Bassister fra USA
Skuespillere fra Ungarn
Skuespillere fra USA
Julius Ebert

Julius Sophus Emil Ebert  (2. december 1898 i København – 2. marts 1993 i København) var en dansk atlet som var medlem af AIK 95 i København. Han deltog i OL 1920 på 10.000 meter og terrænløbet. Han vandt tre danske mesterskaber.

Danske mesterskaber 
  1927  1500 meter 4,12,0  
  1926  5000 meter  15,39,0  
  1926  1500 meter 4,11,2  
  1925  1500 meter 4,12,8  
  1923  8km cross  33,09  
  1923  5000 meter 15,37,2  
  1922  1500 meter 4,07,0  
  1922  8km cross  31,54  
  1920  10.000 meter  33,23,0  
  1920  5000 meter  15,41,5

Personlig rekord 
10000 meter: 33.23.0 (1920)

Eksterne henvisninger 
 Julius Ebert Biography and Statistics – Olympics at Sports-Reference.com 
 DAF i tal – Julius Ebert

Mellemdistanceløbere fra Danmark
Danske OL-deltagere i atletik
Atleter fra AIK 95
Personer fra København
Langdistanceløbere fra Danmark
Albert Andersen

Peter Johan Albert Antomius Andersen (17. februar 1891 i Rudkøbing – 7. december 1977 på Frederiksberg) var en dansk rejseinspektør og atlet.

Andersen begyndte med idræt i Næstved, men fik sit gennembrud i København som var medlem af IF Sparta i København. Han deltog i OL 1920 på 10.000 meter, hvor han ikke kom i mål og i terrænløbet og nåede en 7. plads i holdkonkkurencen og en 20. plads individuellt. Han vandt to danske mesterskaber i cross og Fortunløbet 1919-1925.

Danske mesterskaber 
  1922 8km cross 32,15
  1920 8km cross 32,32

Personlig rekorder 
5000 meter: 15,35,0  København  25 juni 1922
10.000 meter: 32,58,4 Antwerpen  19. august 1920

Eksterne henvisninger 
 Albert Andersen Biography and Statistics – Olympics at Sports-Reference.com 
 Track and Field Statistics – Albert Andersen
 DAF i tal – Albert Andersen 
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Mellemdistanceløbere fra Danmark
Danske OL-deltagere i atletik
Atleter fra Sparta Atletik
Personer fra Rudkøbing
Personer fra Langeland
Langdistanceløbere fra Danmark
Artur Nielsen

Artur Georg Nielsen (13. juni 1895 i Næstved – 15. september 1988 i Tårnby) var en dansk atlet som var medlem af AIK 95 i København. Han deltog i OL 1920 på 5000 meter og terrænløbet. Han vandt to danske mesterskaber.

Danske mesterskaber 
  1921  8km cross  33,19  
  1920  1500 meter  4,11,0
  1919  1500 meter  4,15,3

Eksterne henvisninger 
 Artur Nielsen Biography and Statistics – Olympics at Sports-Reference.com 
 DAF i tal – Arthur Nielsen

Mellemdistanceløbere fra Danmark
Danske OL-deltagere i atletik
Atleter fra AIK 95
Personer fra Næstved
Langdistanceløbere fra Danmark
Rudolf Hansen (atlet)

Rudolf Carl Hansen (30. marts 1889 i Næstved – 12. oktober 1929 i København) var en dansk  atlet som var medlem af AIK 95 i København. Han nåede karrierens højdepunkt da han deltog i marathonløbet på OL 1920, hvor han blev nummer otte på 2,41,40.

Personlig rekord 
 Maraton: 2.41.40 (1920)

Eksterne henvisninger 
 Rudolf Hansen Biography and Statistics – Olympics at Sports-Reference.com 

Maratonløbere fra Danmark
Danske OL-deltagere i atletik
Atleter fra AIK 95
Personer fra Næstved